APROBACIÓN DEFINITIVA MODIFICACIÓN ARTIGO Nº 6 DA ORDENANZA FISCAL DA TAXA DE TRATAMENTO, TRANSPORTE E ELIMINACIÓN DOS RESIDUOS SÓLIDOS URBÁNS, XERADOS POLO SERVIZO DE RECOLLIDA DOMICILIARIA DO LIXO
ADMINISTRACIÓN LOCAL — Municipal — Soutomaior (Ordenanzas e Regulamentos, 30/12/2020)

Transcurrido o prazo de exposición o público sen producirse reclamacións contra o acordo plenario do 4 de novembro de 2020 que dá nova redacción ao articulo 6 da Ordenanza fiscal da taxa de tratamento, transporte e eliminación dos Residuos Sólidos Urbáns xerados polo servizo de Recollida Domiciliaria do lixo, anunciado no Boletín Oficial da Provincia nº 216 de data 09/11/2020 queda elevado a definitivo a citada modificación e procédese á publicación do seu texto íntegro de conformidade co disposto no artigo 17 parágrafos 3 e 4 da Lei Reguladora das Facendas Locais ( Texto Refundido aprobado polo R. Decreto-Lexislativo 2/2004 do 5 de marzo). 1.- Os xubilados, pensionistas e demais persoas que non convivan a expensas doutro gozarán da exención desta taxa cando os ingresos da unidade familiar por todos os conceptos sexan inferiores ao salario mínimo interprofesional. Esta exención será concedida polo Concello a petición do interesado, acompañado dos seguintes documentos: - D. N. I. - Certificados de ingresos de todos os membros da unidade familiar (fotocopia compulsada da declaración de Renda, nómina, certificados de pensións, etc.). - Informe de convivencia. - Demais documentación que sexa requirida para o informe social. Todos os expediente de exencións serán tramitados polo Departamento de Servizos Sociais e resoltos pola Comisión de Goberno. No caso de que a resolución sexa favorable, o interesado queda excluído do pago da taxa da recollida do lixo durante o exercicio económico no que cursa a solicitude, podendo ser prorrogada dita exención en vindeiros anos, se a situación económica familiar non trocara o que deberá acreditar o interesado documentalmente mediante declaración xurada.2.- Se admitirán as exencións e bonificacións que veñan establecidos en tratados, acordos internacionais ou en normas con rango de lei.3.- Cando, por cumprirse as circunstancias previstas no numero 3 bis da Disposición adicional vixésimo primeira da Lei 11/2013, do 26 de decembro, de orzamento xerais da Comunidade Autónoma de Galicia para o ano 2014 a persoa titular da consellería competente en materia de residuos estableza unha bonificación na contía do canon unitario de tratamento por tonelada de residuos domésticos, o importe equivalente de dita bonificación minorarase, de xeito proporcional, a cota tributaria que corresponda a cada un dos obrigados ao pago da taxa no exercicio da súa aplicación. A minoración practicarase no padrón do exercicio seguinte ao bonificado por SOGAMA, previo acordo da Alcaldía ou persoa na que delegue as competencias en materia de residuos, no que se determine o importe total da minoración a practicar. O devengo producirase o un de xaneiro de cada ano, e o período impositivo comprenderá o ano natural ”. 4.- A modificación da presente Ordenanza Fiscal, que modifica a actualmente vixente, entrará en vigor unha vez publicada definitivamente segundo o establecido na Lei 39/1988, de 28 de decembro, reguladora das Facendas Locais, e permanecerá vixente mentras non se acorde a súa modificación ou derogación expresa. E comezará a aplicarse o día 1 de xaneiro de 2021” Contra o presente Acordo, conforme ó artigo 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, poderáse interpoñer polos interesados recurso contencioso-administrativo, no prazo de dous meses contados a partir do día seguinte da publicación de este anuncio no Boletín Oficial da Provincia, ante el Tribunal Superior de Xustiza de Galicia. Soutomaior., 23 de decembro de 2020. O ALCALDE – Agustín Reguera Ocampo.